*Mert senki sem cselekszik semmit titokban, aki azt akarja, hogy nyilvánosan elismerjék őt. Ha ilyeneket cselekszel, tedd ismertté magadat a világ előtt.”* (Jn 7,4)

Jézus tettei megérdemlik a nyilvánosságot. A világnak meg kell ezt ismerni. De Jézus nem vágyott arra, hogy nyilvánosan elismerjék. Jézus vágya az volt, hogy az Atya elégedett legyen. Ez mozgatta tetteit itt a földön.

Jézus tetteit megismerte a világ, attól függetlenül, hogy Ő nem reklámozta magát. Már életében a világ sok területére eljutott híre, majd tanítványai tovább terjesztették mindazt, amit tett és tanított. A Szent Szellem jelekkel megerősítette a tanítást. Ez folytatódott a történelem folyamán és tar még ma is. A golgotai kereszt a történelem legnagyobb, legmeghatározóbb eseménye. Mindenkinek ismernie kell(ene). *Vadon Gyula*